Florian Kehrmann
<s>Florian Kehrmann (Neuss, 26. lipnja 1977.) je umirovljeni njemački rukometaš i reprezentativac, aktualni trener njemačkog kluba TBV Lemgo.</s><s>Kehrmann je primarno igrao kao desno krilo, ali je mogao igrati i kao desni vanjski.</s><s>Karijeru je započeo u TUSEM Essenu, kojega je nakon jedne sezone napustio i potpisao za SG Solingen.</s><s>Tamo je igrao četiri godine prije nego je 1999. godine potpisao za TBV Lemgo, gdje će igrati sve do umirovljenja 2014. godine.</s><s>S Lemgom je bio prvak 2003. godine, a godinu ranije osvojio je i nacionalni kup.</s><s>Također, 2006. i 2010., osvojio je EHF Kup.</s>

<s>Za reprezentaciju je debitirao 1997. godine te je dugo vremena bio jedan od oslonaca njemačke reprezentacije koja je 2004. postala europski, a 2007. i svjetski prvak.</s><s>Uz to, osvojio je i srebrnu medalju na Olimpijskim igrama u Ateni.</s><s>Iz reprezentacije se povukao 2008. godine.</s>

<s>Tokom 2013., preuzeo je drugu momčad Lemga, koju je vodio jednu sezonu.</s><s>Nakon svog umirovljenja 2014., postao je trener prve momčadi.</s>

<s>Njemački rukometaši
Rukometni treneri
Europski prvaci u rukometu
Svjetski prvaci u rukometu</s>

